## Pravilnik o izmjenama i dopunama Pravilnika o kvaliteti jestivih ulja i masti biljnog porijekla, margarina, majoneze i njima srodnih proizvoda

### NN 112/1997 (24.10.1997.), Pravilnik o izmjenama i dopunama Pravilnika o kvaliteti jestivih ulja i masti biljnog porijekla, margarina, majoneze i njima srodnih proizvoda

# **DRŽAVNI ZAVOD ZA NORMIZACIJU I MJERITELJSTVO**

Na temelju članka 13. stavak 2. Zakona o normizaciji ("Narodne novine"
br. 55/96) ravnatelj Državnog zavoda za normizaciju i mjeriteljstvo donosi

## **PRAVILNIK**

### **O IZMJENAMA I DOPUNAMA PRAVILNIKA O KVALITETI JESTIVIH ULJA I MASTI BILJNOG PORIJEKLA, MARGARINA, MAJONEZE I NJIMA SRODNIH PROIZVODA**

Članak 1.

U Pravilniku o kvaliteti jestivih ulja i masti biljnog porijeka, margarina,
majoneza i njima srodnih proizvoda ("Narodne novine", br. 53/91) u članku
1. stavak 1. iza riječi "i njima srodni proizvodi" dodaju se riječi: "i
ostali proizvodi na bazi biljnih masnoća".

Članak 2.

U članku 11. na kraju točke 4) točka "." se zamjenjuje zarezom ",",
i dodaje se nova točka 5) koja glasi:

"5) ostali proizvodi na bazi biljnih masnoća."

Članak 3.

Članak 53. mijenja se i glasi: "Ovisno o upotrijebljenim sirovinama
i načinu proizvodnju, majoneze i proizvodi srodni majonezi stavljaju se
u promet kao:

1) majoneza,

2) salatna krema,

3) lagana majoneza,

4) salate s majonezom ili salatnom kremom ili laganom majonezom i

5) umaci i preljevi (dressing)."

Članak 4.

Iza članka 59. dodaju se novi podnaslov i članak 59a. koji glase:

"Lagana majoneza

Članak 59a.

Lagana majoneza je proizvod izrađen od jestivog biljnog ulja, octene
i/ili neke druge jestive organske kiseline, sa ili bez žumanjaka, proizvoda
od mlijeka, začina i ekstrakata začina, drugih dopuštenih dodataka i dopuštenih
aditiva.

Sadržaj jestivog biljnog ulja u laganoj majonezi može biti najviše 50%".

Članak 5.

Članak 60. mijenja se i glasi: "Salatna krema i lagana majoneza mogu
se stavljati u promet samo kao pakovina u ambalaži od materijala koji osigurava
očuvanje kvalitete proizvoda do časa otvaranja."

Članak 6.

Članak 61. mijenja se i glasi: "Osnovni sastojak salatne kreme i lagane
majoneze je jestivo biljno ulje."

Članak 7.

U članku 62. iza riječi: "salatne kreme" dodaju se riječi: "i lagane
majoneze".

Podnaslov iza članka 62. mijenja se i glasi: "Salate s majonezom ili
salatnom kremom ili laganom majonezom".

Članak 8.

U članku 63. iza riječi "ili salatnom kremom" dodaju se riječi: "ili
laganom majonezom".

Članak 9.

U članku 64. iza riječi "ili salatnom kremom" dodaju se riječi "ili
laganom majonezom".

Članak 10.

U članku 65. stavci 1., 2. i 3. iza riječi "ili salatne kreme" dodaju
se riječi "ili lagane majoneze".

Članak 11.

U članku 66. iza riječi "ili salatnom kremom" dodaju se riječi "ili
laganom majonezom".

Članak 12.

U članku 67. stavak 1. točka 1), stavak 2. točka 1) i stavak 3. točka
1) iza riječi "ili salatne kreme" dodaju se riječi "ili lagane majoneze".

Članak 13.

U članku 68. iza riječi "ili salatnom kremom" dodaju se riječi "ili
laganom majonezom".

Članak 14.

U članku 69. iza riječi "ili salatnom kremom" dodaju se riječi "ili
lagane majoneze".

Članak 15.

U članku 70. iza riječi "ili salatne kreme" dodaju se riječi "ili lagane
majoneze".

Članak 16.

Iza članka 76. dodaju se podnaslov i novi članak 76a. koji glase:

"Ostali proizvodi koji sadrže biljne masnoće

Članak 76a.

Pri proizvodnji ostalih proizvoda koji sadrže biljne masnoće proizvođač
je dužan prije početka proizvodnje donijeti proizvođačku specifikaciju."

PRIJELAZNE I ZAVRŠNE ODREDBE

Članak 17.

Ovaj pravilnik stupa na snagu osmoga dana od dana objavljivanja u "Narodnim
novinama".

Klasa: 383-01/97-03/7
Urbroj: 558-02/6-97-2
Zagreb, 16. listopada 1997.

Ravnatelj **dr. sc. Jakša Topić, dipl. ing.,** v. r.

Pravilnik, NN 112/1997-1689